**Ny fattigdomsgrænse lå klar til godkendelse i magtfuldt regeringsudvalg i maj**

Altinget 14.11.2022

<https://www.altinget.dk/artikel/ny-fattigdomsgraense-laa-klar-til-godkendelse-i-magtfuldt-regeringsudvalg-i-maj>?

Et af de øvrige dokumenter om arbejdet med fattigdomsgrænsen, Altinget har fået aktindsigt i, bærer titlen ’Politisk fortælling og kommunikationslinje’. Det er ifølge Jacob Bruun Christensen typisk for sager, der ryger i koordinationsudvalget, at der som et led i præsentationen af et forslag laves en ”hovedfortælling” om, hvad regeringen vil med et konkret udspil.

“Det er ikke det samme som at sige, der ligger en plan for, hvem der skal sige hvad og hvornår,” siger han og uddyber:

”Det er helt normalt, at man for langt de fleste sager i koordinationsudvalget forsøger at beskrive, hvad for et narrativ der kan være i spil, hvilken fortælling passer det her udspil med, og hvordan det vil lyde, hvis vi skal ud at kommunikere ud fra det oplæg, der ligger på bordet nu.”